Source: http://jyty.netpaper.fi/22585
Timestamp: 2018-08-16 02:45:21+00:00
Document Index: 24829210

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Jyty - 15.9.2010 JYTY-LEHTI 8-9/2010 s. 18-19
Lappeenranta-seminaarissa pohdittiin palvelujen pirstaloitumista
Kuntatyönantajan vastuuta ei voi ulkoistaa
Lappeenrannassa järjestetyn Suomen vanhimman kuntaalan seminaarin teemana oli tänä vuonna Palvelut pirstaloituvat – yhdistääkö luottamus? Vastausta haettiin organisaation, työyksikön, kunnallisen työntekijän sekä kuntalaisten näkökulmista.
SEMINAARI. Koska kuntien vastuulla olevia palveluita ja palvelussuhteen hoitamiseen liittyviä toimintoja tuotetaan yhä enemmän liikelaitoksissa ja kunnallisissa tai yksityisissä yhtiöissä, kuntaparlamentin paneelissa pureuduttiin teemaan antamuksella. Paneelissa nuijaa heilutteli vanhasta tottumuksesta valtioneuvos, eduskunnan entinen puhemies Riitta Uosukainen. Kuntatyönantajan työmarkkinajohtaja Markku Jalonen painotti teemaan liittyvän Paras-hankkeen haastaneen ja haastavan tulevina vuosina yhä lisääntyvässä määrin kunnallisen johtamisen. Hänen mukaansa, vaikka esim. palkanlaskenta ulkoistettaisiin, kunnan työnantajavastuuta ei voi siirtää henkilöstöhallinnon osalta kuntatyönantajalta erilliselle yhtiömuotoiselle toimijalle. Jalosen mukaan harkittaessa toimintojen yhtiöittämistä on ratkaistava, mitä sopimuksia perustettavien yhtiöiden henkilöstöön sovelletaan. Jalonen suosittelikin, että kunnalliset osakeyhtiöt järjestäytyisivät kuntakenttää lähellä olevaan ja kuntien yhtiöiden edunvalvontaa varten perustettuun Palvelulaitosten työnantajayhdistykseen PTY:hyn. Jalonen huomautti, että valmisteltavana olevassa kuntalain muutoksessa esitetään, että kunnat yhtiöittävät tulevaisuudessa liikelaitoksensa, jotka kilpailevat markkinoilla. Kevan toimitusjohtaja Merja Ailus heitti kuntatyönantajan suuntaan toiveen, että kun tehtäviä kunnissa ulkoistetaan ja yksityistetään, samalla olisi pidettävä huolta myös nykyisen kunnallisen eläkejärjestelmän toimivuudesta. Sen tulisi tapahtua Ailuksen mukaan niin, että kuntapalveluja tuottavan henkilöstön eläketurvan hoitaisi edelleen tulevaisuudessakin Kuntien eläkevakuutus. Ailus arvioi suomalaisen työeläkejärjestelmän takaavan tulevaisuudessakin suomalaisille kohtuulliset eläkkeet. Eläkkeen suuruus taas kytkeytyy viime aikoina paljon esillä olleeseen työurien pituuteen.
ORTODOKSINEN TIEDOTUSKESKUS
”Johtajuus on voimavara, jonka avulla voidaan saavuttaa ja menettää paljon.”
valt.tri Petri Virtanen
”Huonoina aikoina pitää uskaltaa panostaa johtamiseen.”
Kunnat valtion torppareita Metropoliitta Ambrosius vertasi kuntia nykypäivän valtion torppareihin. Valtio työntää kunnille koko ajan lisää velvoitteita, muttei rahaa niiden hoitamiseen. Eikö olisi jo aika tehdä ”torpparien” uusi vapautuslaki, Ambrosius heitti. Elämää kunnissa ei tee Ambrosiuksen mukaan helpommaksi tämän päivän yritysmaailmassa ylikorostunut kvartaalitalous, ahneus ja lyhyen tähtäimen voiton tavoittelu. Vahvistuuko sama ajattelu kunnissa, Ambrosius mietti. Hän kaipaili pelisääntökeskustelua tulevaisuuden suunnasta. - Myös kuntajohtajuudessa on kysymys arvoista. Jos työyhteisön arvot ovat epäselviä, eikä niitä ole yhteisesti sovittu, päätöksenteosta tulee poukkoilevaa ja helposti lyhytjänteistä. Luottamus tulee ansaita Seminaariin osallistuneille jytyläisille Jytyn iltatapaamisessa puhunut liiton puheenjohtaja
Kuntaparlamentin panelistit KT:n työmarkkinajohtaja Markku Jalonen (vas), Kevan toimitusjohtaja Merja Ailus, Mikkelin kaupunginjohtaja Kimmo Mikander, SuPerin suunnittelija Mari NiemiSaari ja JHL:n kehittämispäällikkö Jari Vettenranta.
MARKKU PÄÄSKY
Jarkko Ylikankaan lomittajantyön vastapaino on pihanhoito
Lomittajat kaipaavat lisäkoulutusta
Maija Pihlajamäki sanoi olevansa huolissaan siitä, että henkilöstö unohdetaan aivan liian usein muutostilanteiden valmistelun yhteydessä. Hän vaatikin kuntia valmistelemaan palvelutoiminnan uudistuksia siten kuin ytlaissa ja kunta- ja palvelurakenneuudistusta varten säädetyssä puitelaissa edellytetään. - Aivan liian usein työtehtävien ulkoistamisissa valmistelutyö on tehty niin sanotusti selän takana ja henkilöstö pidetty pimennossa niin pitkään kuin mahdollista. Tämä ei missään tapauksessa ole hyväksyttävää. Seminaarin teemasta ”Palvelut pirstaloituvat - yhdistääkö luottamus? Pihlajamäki totesi, että kyllä yhdistää, jos luottamusta on jäljellä. - Olisi työnantajapuolenkin etu, että yhteistoiminta toteutuisi kuten sen on odotettu toimivan ja henkilöstö kokisi yhteistoiminnan myönteisenä yhteistyönä, joka myös parantaa työilmapiiriä ja työn tekemisen edellytyksiä.
TEKSTI JA KUVA KARI HIETAMÄKI
Jarkko Ylikangas toimii lomittajana neljän tilan renkaassa. Maatalouslomittajan täytyy olla jatkuvasti kiinnostunut uusista asioista, jotta pysyy ajan tasalla esimerkiksi erimerkkisten robottien käytössä.
MAATALOUSLOMITUS . Kun astelee Jarkko Ylikankaan pihaan, tietää, että talossa asustaa viherpeukalo. Viherpeukalo on isännän kämmenessä. Maatalouslomittajana toimiva Jarkko Ylikangas aloitti pihaharrastuksensa reilut kymmenen vuotta sitten. Nyt iso pihapiiri hohtaa värejä ja istutukset laajenevat hiljalleen. Taimet isäntä kasvattaa itse. Piha tosiaankin hohtaa, sillä Ylikankaan suosiossa ovat keltaiset ja oranssit värit. - Se johtuu siitä, etten oikein muita värejä erota. Olen nimittäin värisokea, Jarkko Ylikangas selventää. Värisokeus ei ole estänyt sommittelemasta istutuksia monipuolisiksi. Tavoitteena on nauttia kukkaloistosta koko kesän ajan. Maatalouslomittajaksi agrologin koulutuksen hankkinut mies ryhtyi 16 vuotta sitten, kun oman tilan lypsykarjan pito loppui. - Rakastan kaikkia eläimiä, etenkin lehmiä ja olen aina ollut kiinnostunut karjanjalostuksesta. En osannut kuvitellakaan toimisto- tai neuvontatöihin, saati kauppiaaksi ryhtymistä. Nyt pahin into on laantunut, mutta viihdyn edelleen työssäni, enkä ole harkinnut ammatinvaihtoa.
Jarkko Ylikangas rentoutuu kasvattamalla kukkia pihamaallaan. Värisokeana hän suosii keltaisia ja oransseja kukkia, mutta ei syrji muitakaan. –Niistä voivat nauttia ne, jotka värejä paremmin näkevät.
Robottikoutusta pitäisi lisätä
Ylikangas toimii lomittajana neljän tilan renkaassa ja pitää ratkaisua itselleen sopivana. Ennakkovaroitukset riitaisista renkaista eivät ole toteutuneet. - Varmaan siksikin on mennyt hyvin, että olen vapaiden suhteen aika joustava, kun ei ole tärkeitä omia menoja. Vastaavasti on vapaata sitten järjestynyt, kun olen tarvinnut. Renkaassa tilojen koneet tulevat tutuiksi, mutta silti Ylikangas sanoo, että pitää olla koko ajan kiinnostunut uusista asioista, että pysyy ajan tasalla. Lisäkoulutus kaikille lomittajille esimerkiksi robottien käytössä ei olisi pahitteeksi.
Paras ratkaisu olisi, jos jokainen lomittaja saisi opetella muutaman robottimerkin. Kaikkia merkkejä on yhden ihmisen vaikea hallita.
- Paras ratkaisu olisi, jos jokainen lomittaja saisi opetella muutaman robottimerkin. Kaikkia merkkejä on yhden ihmisen vaikea hallita. Naisille ei Jarkko Ylikankaan mielestä aina edes tarjota mahdollisuutta käyttää lomitustilan koneita. - Jos on nainen ja mies lomittamassa yhtä aikaa, niin kyllä se lypsy jää yleensä naiselle ja mies ajaa traktoria. Moni nainen varmaan osaisi tai ainakin haluasi opetella, mutta isännät on arkoja antamaan kalliita koneita naisten käsiin. Jarkko Ylikangas Jarkko Ylikangas on tyytyväinen, että saa käyttää taitojaan työssään. Yhdelle tilalle hän tekee jalostussuunnitelman ja ruokintasuunnitelman teko luontuu myös. Hän onkin menestynyt hyvin maatalouslomittajien valtakunnallisissa taitokilpailuissa. - Leikkimielisiähän ne on, mutta seuraavalla kerralla saa täältä mennä joku muu edustajaksi. Mulle riittää kolme kertaa. On siinä oma stressinsä olla maatalousnäyttelyssä sekä yleisön että tuomariston silmien edessä syynättävänä.
TEKSTI JA KUVA ARJA PÄIVÄRINTA